אבי אבורומי

אבי (אדם) אבורומי (נולד ב-16 בינואר 1996) הוא זמר-יוצר, שחקן, פזמונאי ומלחין ישראלי.

ביוגרפיה 
אבי אבורומי נולד למשפחה ערבית מוסלמית בשם אברהים אבורומי. גדל באילת, אליה עברה משפחתו משפרעם ונצרת. לדבריו, הוריו גידלו אותו כחסר דת, והשפה המדוברת בבית הייתה עברית. באילת גדל אבורומי בסביבה דוברת עברית, וערבית למד מאוחר יותר. הוריו רצו שיגדל מחוץ למסגרת דתית ולכן לא חגגו בביתם חגים מוסלמיים.

כשהיה בן 13 נפטר אביו מסרטן, ובעקבות כך היה אבורומי צריך לעבוד על מנת לפרנס את משפחתו.

עם הגיעו לגיל גיוס ביקש אבורומי להתגייס לצה"ל. תחילה הוצע לו להתנדב, אך הוא התעקש להתגייס מסיבות הקשורות לשייכות ורצון לתרום למדינה, לדבריו: . הוא שירת בחיל התובלה ולאחר מכן שירת כמ"כ של חיילי מקא"ם בבסיס משמר הנגב.

בצבא עבר תהליך גיור צה"לי אורתודוקסי דרך קורס נתיב, שכלל התנסות במגורים עם משפחה דתית וקיום אורח חיים דתי קפדני. עם סיום תהליך הגיור הוא הוסיף שם שני, "אדם", לבקשת אמו.

בשנת 2021, בעקבות הפרידה מבת זוגו, סבל מהתקפי חרדה. לדבריו, שני המקרים האלו הובילו אותו למחשבות אובדניות.

קריירה מוזיקלית 
אבורומי החל את דרכו המוזיקלית בשנת 2014, הוא העלה סקיצות של שירים שכתב והלחין ליוטיוב, ביוני 2015 הוא העלה את השיר "תדעי לך" ובספטמבר 2016 הוציא אותו בגרסת אולפן.

בשנת 2021 הוציא את אלבום הבכורה שלו "סיבה לנשום" כאשר שירי האלבום יצאו כסינגלים בין השנים 2015–2021. באלבום נכלל השיר "לאהובי" שהוקדש ללוחם עמית בן יגאל שנפל בפעילות מבצעית ב-12 במאי 2020.

בשנת 2022 הוציא אבורומי את הלהיט "ספרי להם הכל", שהיה שיר הפריצה שלו והגיע למקום החמישי במצעד הפזמונים השנתי "העשירייה" של תחנת הרדיו כאן גימל. במצעד זה אף זכה אבורומי בפרס "פריצת השנה". בנוסף, זכה בתואר זה גם בפרסי נבחרי השנה של פרוגי. באותה השנה הוציא את השיר "מה עובר לך בראש", שזכה גם הוא להצלחה.

ב-2023 הוציא יחד עם הזמרת מור רביעי את הסינגל "אין אותנו יותר". השיר זכה להשמעות רבות והגיע לצמרת מצעד "העשירייה".

ביוני 2023 זכה אבורומי בפרס אקו"ם על הישג השנה למלחין. בנימוקי הזכייה כתבו שופטי התחרות: "בתקופה קצרה מאד הצליח אבורומי להעמיד רשימה יפה של להיטים והעתיד שלו לפניו ונראה ונשמע מבטיח". ב-30 ביולי הוציא את הסינגל "איפה את?" עם הזמר רביב כנר, שהגיע למקום ה-73 במצעד היטליסט. ב-10 בספטמבר הוציא את השיר "שקוף" יחד עם שירי מימון, שהגיע למקום השמיני במצעד השבועי של מדיה פורסט.

קריירת משחק 
אבורומי משתתף בעונה הרביעית של הסדרה פאודה.

החל משנת 2023 מגלם אבורומי את אדם בסדרת הנוער "תלאתה".

דיסקוגרפיה

אלבומי אולפן
 2021: סיבה לנשום

פרסים ומועמדויות

קישורים חיצוניים

הערות שוליים 

זמרים ישראלים
זמרים השרים בעברית
זמרי פופ ישראלים
מוזיקאים ישראלים
מלחינים ישראלים
זמרים-יוצרים ישראלים
משתתפי הפסטיגל
גרים
זוכי פרס אקו"ם
ישראלים שנולדו ב-1996